**Ministru kabineta noteikumu projekta "Grozījumi Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi" (turpmāk – noteikumu projekts) ir izstrādāts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un, lai nodrošinātu Ministru kabineta 2015. gada 30. jūnija noteikumu Nr.352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi"" (turpmāk – MK noteikumi Nr.352) tiesiskā regulējuma normu nepārprotamu un skaidru izpratni, kā arī precizētu un papildinātu atsevišķus MK noteikumu Nr. 352 ietvaros īstenotā 9.1.4.1.pasākuma "Profesionālā rehabilitācija" (turpmāk – 9.1.4.1. pasākums) īstenošanas nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **9.1.4.1. pasākuma finansējuma saņēmēja projekta īstenošanas personāla atlīdzības izmaksu nosacījumu precizēšanu.**

Sociālās integrācijas valsts aģentūras (turpmāk – SIVA) kā finansējuma saņēmēja īstenotajā 9.1.4.1. pasākumā tiek veikta profesionālās rehabilitācijas pakalpojuma pilnveidošana, tostarp, nodrošinot projekta mērķa grupas, t.i. personu ar smagu invaliditāti (I un II invaliditātes grupa) un personu ar garīga rakstura traucējumiem (turpmāk – GRT) (turpmāk kopā – mērķa grupas personas), apmācību tiem piemērotākajās profesijās un prasmēs (turpmāk – prasmes). 9.1.4.1. pasākuma ietvaros tiek nodrošināta pēc iespējas individualizētāka pieeja mērķa grupas personu prasmju apguvei un kompetenču attīstībai un minētā nodrošināšanai,ir piesaistīti kvalificēti pedagogi, kas ir nodarbināti SIVA izglītības iestādēs – Jūrmalas profesionālajā vidusskolā un Koledžā, pie nosacījuma, ja pedagogu noslodze SIVA izglītības iestādēs un 9.1.4.1. pasākumā kopā nepārsniedz pilnas slodzes apmēru. Šobrīd MK noteikumu Nr. 352 15.1. apakšpunktā un Finanšu ministrijas kā vadošās iestādes (turpmāk – FM) 11.07.2017. vadlīnijās Nr. 2.1. "Vadlīnijas attiecināmo un neattiecināmo izmaksu noteikšanai 2014. - 2020. gada plānošanas periodā" (turpmāk – vadlīnijas) ir noteikts, ka daļlaika atlīdzības izmaksu attiecināšanas gadījumā finansējuma saņēmēja projekta īstenošanas un projekta vadības personāla atlīdzības izmaksas kā tiešās izmaksas var attiecināt, ja finansējuma saņēmēja projekta īstenošanas un projekta vadības personāla noslodze projektā ir ne mazāka kā 30 procentu apmērā. Ņemot vērā, ka projektā piesaistītie pedagogi ir nodarbināti SIVA izglītības iestādēs, kā arī to, ka prasmju apmācību un apguves procesā iekļauto mācību priekšmetu apjoms ir vienmērīgs, ar izvērtētu intensitāti un piemērots, lai to varētu apgūt personas ar GRT (prasmju apmācību programmās dalībnieku skaits grupā ir līdz 2 personām), lielākajai daļai pedagogu noslodze projektā vismaz 30 procentu apmērā no normālā darba laika mēnesī nav iespējama.Lai nodrošinātu pēc iespējas efektīvāku, mērķorientētu un motivējošu prasmju apmācību un apguvi personām ar GRT, noteikumu projekts paredz, ka projekta īstenošanas personālu, t.i. pedagogus, projektā var iesaistīt uz daļlaiku, kas ir mazāks kā 30 procenti no normālā darba laika, ievērojot nosacījumu, ka pedagogu noslodze projektā un SIVA izglītības iestādēs kopā nepārsniedz pilnas slodzes apmēru, atlīdzības izmaksas kā tiešās attiecināmās izmaksas veic saskaņā ar SIVA personāla atalgojuma politikā noteikto stundas atlīdzības likmi pedagogiem, ņemot vērā projektā nostrādāto stundu skaitu, un atlīdzība kā tiešās attiecināmās izmaksas ietver pedagogu darba algu un valsts sociālās apdrošināšanas obligātās iemaksas, bez normatīvajos aktos noteiktajām piemaksām un citām sociālo garantiju izmaksām.Šobrīd pedagogu, kuru noslodze saskaņā ar daļlaika attiecināmības principu projektā ir mazāka par 30 procentiem, atlīdzības izmaksas SIVA finansē no netiešajām attiecināmajām izmaksām, bet tās pēc būtības ir tiešās attiecināmās izmaksas, jo ir tieši saistītas ar 9.1.4.1.pasākuma mērķa sasniegšanu – pedagogi nodrošina profesionālās rehabilitācijas un prasmju apmācību programmu ieviešanu, kas savukārt veicina 9.1.4.1.pasākuma mērķa grupas personu iekļaušanos sabiedrībā vai darba tirgū. Projekta īstenošanā iesaistīto pedagogu atlīdzības izmaksu aprēķināšana un veikšana atbilstoši faktiski nostrādāto stundu skaitam projektā neradīs papildu administratīvo slogu, jo šāda pieeja ir analoģiska un tiek praktizēta SIVA pamatdarbībā nodrošināto apmācību programmu pedagogu atlīdzības izmaksai.1. **Materiāltehnisko līdzekļu iegādes izmaksu precizēšanu profesionālās rehabilitācijas un prasmju apmācību programmu ieviešanai.**

Šobrīd MK noteikumu Nr. 352 16.3. apakšpunkta spēkā esošā redakcija nosaka materiāltehnisko līdzekļu iegādes izmaksas profesionālās rehabilitācijas programmu ieviešanai personām ar smagu invaliditāti (I un II grupas invaliditāte) un prasmju apmācību programmu ieviešanai personām ar GRT ne vairāk kā 15 procentus no pārējām programmu ieviešanas izmaksām (t.i., no: a) izpētes pakalpojumu izmaksām par darba tirgū nepieciešamajām profesijām personām ar smagu invaliditāti (I un II invaliditātes grupa) un prasmēm personām ar GRT, b) profesionālās rehabilitācijas (profesionālās tālākizglītības programmu personām ar smagu invaliditāti (I un II invaliditātes grupa) un prasmju aprakstu un apmācību programmu personām ar GRT izstrādes izdevumiem, c) pārējiem izdevumiem mērķa grupas personām (ēdināšana, uzturēšanās dienesta viesnīcā, transporta pakalpojumi)).Materiāltehniskie līdzekļi, t.sk. mācību piederumi, izdales materiāli, izglītojošā literatūra, metodiskie un digitālie mācību materiāli, tehnoloģiskās iekārtas (piemēram, darba galdi, ēvelsols profesionālās tālākizglītības programmai "Galdnieka palīgs" utml.) un aprīkojums, darba instrumenti un palīgmateriāli mērķa grupas personām ir jānodrošina, uzsākotprofesionālās rehabilitācijas programmu un prasmju apmācību programmu īstenošanu. Savukārt kopējās faktiskās profesionālās rehabilitācijas programmu un prasmju apmācību programmu ieviešanas izmaksas būs zināmas apmācības noslēdzot un tās var atšķirties no sākotnēji plānotajām. Minēto izmaksu svārstības saistītas ar to, ka ēdināšanas, uzturēšanās izdevumi SIVA dienesta viesnīcā un transporta pakalpojumu mērķa grupas personām profesionālās rehabilitācijas programmu ieviešanas un prasmju apmācību programmu ieviešanas laikā var mainīties atkarībā no mērķa grupas personu skaita, apmācību ilguma un uzturēšanās SIVA dienesta viesnīcā ilguma. Mēdz būt situācijas, ka mērķa grupas personas neizmanto iespēju uzturēties SIVA dienesta viesnīcā un nepiedalās visās SIVA piedāvātajās ēdienreizēs. Gadījumā, ja mērķa grupas personas dzīvesvieta atrodas salīdzinoši netālu no SIVA, nokļūšanai uz apmācībām ne vienmēr tiek pieprasīti SIVA transporta pakalpojumi (persona nokļūst apmācību vietā patstāvīgi vai ar ģimenes locekļu atbalstu). Tādejādi paredzams, ka pārējie izdevumi mērķa grupas personām (viens no elementiem, kas veido pārējās profesionālās rehabilitācijas programmu un prasmju apmācību programmu ieviešanas izmaksas) faktiski būs mazākas nekā plānots, un attiecīgi samazinās arī tiešās attiecināmās izmaksas materiāltehnisko līdzekļu iegādei. Līdz ar to ir nepieciešamas noteikt fiksētu materiāltehnisko līdzekļu izmaksu apmēru, lai neveidojas neatbilstoši veiktu izdevumu risks gadījumā, ja faktiskais programmu ieviešanas izmaksu apjoms ir mazāks, kā plānots.Šobrīd 9.1.4.1. pasākuma projektā ir apstiprinātas materiāltehnisko līdzekļu iegādes izmaksas 43 030.45 *euro* apmērā, kas nepārsniedz 15 procentus no šobrīd aprēķinātajām pārējām programmu ieviešanas izmaksām. Taču atbilstoši SIVA aprēķinam profesionālās tālākizglītības programmu akreditācijai un prasmju apmācības programmu aprakstos noteikto minimālo prasību par materiāltehnisko līdzekļu nodrošinājumu izpildei 9.1.4.1. pasākumā indikatīvi ir nepieciešami 50 000 *euro.* Tas pamatojams arī ar to, ka apmācībām nepieciešamie materiāltehniskie līdzekļi ir jānodrošina visām apmācībās iesaistītajām mērķa grupas personām neatkarīgi, vai SIVA piedāvātie pakalpojumi tiks saņemti pilnā apmērā vai daļēji. Atbilstoši projektā plānotajam materiāltehnisko līdzekļu nodrošinājums ir nepieciešams, lai veiktu piecu īstenojamo profesionālās tālākizglītības programmu akreditāciju un atbilstoša izglītības dokumenta izdošanu personām ar smagu invaliditāti (I un II invaliditātes grupa), kā arī personām ar GRT praktisko nodarbību īstenošanai prasmju apmācību programmu apguvē. Līdz ar to fiksēto maksimālo materiāltehnisko līdzekļu izmaksu limitu noteikumu projektā ir paredzēts noteikt 50 000 *euro* apmērā. Lai nodrošinātu faktiski nepieciešamo materiāltehnisko līdzekļu iegādi profesionālās tālākizglītības programmu ieviešanai personām ar smagu invaliditāti (I un II invaliditātes grupa) un prasmju apmācību programmu ieviešanai personām ar GRT, papildus nepieciešamo finansējumu 6970 *euro* apmērā ir plānots novirzīt no profesionālās un sociālās rehabilitācijas personāla atlīdzības izmaksām.1. **Citu tehnisku un redakcionālu precizējumu veikšanu.**

Lai nodrošinātu tiesiskā regulējuma normu nepārprotamu un skaidru izpratni, tiek precizētas 9.1.4.1. pasākuma izmaksas:- šobrīd MK noteikumu Nr. 352 15.2.7. apakšpunktā ir noteikts, ka attiecināmas ir obligāto veselības pārbaužu izmaksas un redzes korekcijas līdzekļu kompensācija finansējuma saņēmēja projekta īstenošanas un vadības personālam. Lai novērstu dubultās finansēšanas iespēju un nodrošinātu vienotu pieeju Labklājības ministrijas pārziņā esošo specifisko atbalsta mērķu pasākumu īstenošanas noteikumu tiesiskajā regulējumā, ir nepieciešams papildināt 15.2.7. apakšpunktu, nosakot, ka obligātās veselības pārbaužu un redzes korekcijas līdzekļu kompensācijas izmaksas ir attiecināmas, ja tās nav iekļautas veselības apdrošināšanas polisē;- šobrīd MK noteikumu Nr. 352 16.2. apakšpunktā ir noteikts, ka attiecināmas ir izmaksas darba vietas aprīkojuma iegādei un jaunu darba vietu radīšanai vai esošo darba vietu atjaunošanai finansējuma saņēmēja projekta īstenošanas un vadības personālam. Lai nodrošinātu vienotu pieeju tiesību normu atspoguļošanā MK noteikumos par Labklājības ministrijas pārziņā esošo specifisko atbalsta mērķu īstenošanu, proti, saskaņā ar FM vadlīnijās noteikto, noteikumu projektā tiek noteikts, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas izmaksas. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija  | **Ierosināto grozījumu ietekme uz finansējuma saņēmēju.**Finansējuma saņēmēju ietekmē noteikumu projekta 1., 2., 3., 4. punkts. Noteikumu projekta 1. un 4. punkts rada nepieciešamību finansējuma saņēmējam veikt grozījumus projektā, bet precīzi to izvērtēs finansējuma saņēmējs, gatavojot grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas ar smagu invaliditāti (I un II invaliditātes grupa);2. personas ar GRT. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav.  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2017. gada 17. novembra līdz 2017. gada 4. decembrim sabiedrības pārstāvjus:1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 4. decembrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SIVA kā finansējuma saņēmējs 9.1.4.1. pasākuma ietvaros. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III un V sadaļa – noteikumu projekts šo jomu neskar.

Labklājības ministrs Jānis Reirs

Labklājības ministrijas valsts sekretārs Ingus Alliks

Sāre, 67782652

Egita.Sare@lm.gov.lv